പെരുവളത്ത് പറമ്ബില് നടന്നത് ദൃശ്യം മോഡല് കൊലപാതകമെന്ന് പൊലിസ് കണ്ണൂര് ശ്രീകണ്ഠാപുരം : ഇരിക്കൂര് പെരുവളത്ത് പറമ്ബില് നടന്നത് ദൃശ്യം മോഡല് കൊലപാതകമെന്ന് പൊലിസ് അന്വേഷണത്തില് തെളിഞ്ഞു. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം അതിഥി തൊഴിലാളിയെ സുഹൃത്ത് കൊന്ന് കുഴിച്ചുമൂടിയതിനു ശേഷം ആ സ്ഥലത്ത് കോണ്ക്രീറ്റു ചെയ്തു കെട്ടിടം പണിയുകയായിരുന്നു.പശ്ചിമബംഗാള് മൂര്ഷിദാബാദ് സ്വദേശി അഷിക്കുല് ഇസ്ലാമിനാണ് കൊല്ലപ്പെട്ടത്. പ്രതിയായ ബംഗാള് സ്വദേശി പരേഷ്നാഥിനെ പൊലീസ് അറസ്റ്റ് ചെയ്തു. കൊലപ്പെടുത്തിയ ശേഷം മൃതദേഹം നിര്മാണത്തിലിരുന്ന കെട്ടിടത്തില് കുഴിച്ചുമൂടുകയായിരുന്നു. കഴിഞ്ഞ ജൂണ് 28 ന് ഇരിക്കൂര് പൊലീസ് സ്റ്റേഷനില് മൂര്ഷിദാബാദ് സ്വദേശി അഷിക്കുല് ഇസ്ലാമിനെ കാണാനില്ലെന്ന പരാതിയില് ഒരു മിസ്സിംഗ് കേസ് രജിസ്റ്റര് ചെയ്തിരുന്നു. അഷിക്കുല് ഇസ്ലാമിന്റെ സഹോദരനാണ് പരാതി നല്കിയിരുന്നത്. തുടര്ന്ന് പൊലീസ് നടത്തിയ അന്വേഷണത്തില് അഷിക്കുലിനൊപ്പം താമസിച്ചിരുന്ന സുഹൃത്തുക്കളെ കാണാനില്ലെന്ന് കണ്ടെത്തി. റൂറല് എസ്.പി.യുടെ നിര്ദേശ പ്രകാരം അന്വേഷണ സംഘം രൂപീകരിക്കുകയും, അന്വേഷണം സംസ്ഥാനത്തിന് പുറത്തേക്ക് വ്യാപിപ്പിക്കുകയും ചെയ്തു. തുടര്ന്നുണ്ടായ അന്വേഷണത്തിലെ മുംബൈയില് നിന്ന് പരേഷ്നാഥ് പിടിയിലായത്. കൊലപാതകത്തിന് ശേഷം പരേഷ്നാഥ് ഒളിവില് കഴിയുകയായിരുന്നു. പരേഷ് നാഥനെ ചോദ്യം ചെയ്തതിലൂടെയാണ് കൊലപാതകത്തിന്റെ ചുരുളഴിഞ്ഞത്. ഇരിക്കൂര് പെരുവളത്തുപറമ്ബിലുള്ള ഒരു കെട്ടിട നിര്മാണത്തിനിടെയാണ് കൊലപതകം നടത്തിയതെന്ന് പ്രതി വ്യക്തമാക്കി. ഇരുവരും ഒന്നിച്ചായിരുന്നു ജോലി ചെയ്തിരുന്നത്. അഷിക്കുല് ഇസ്ലാമിനെ കൊലപ്പെടുത്തിയ ശേഷം കെട്ടിടത്തിന്റെ ബാത്റൂമില് മൃതദേഹം മറവു ചെയ്യുകയായിരുന്നു. അതിന് ശേഷം ബാത് റൂമിന്്റെ തറ കോണ്ക്രീറ്റ് ചെയ്യുകയും ചെയ്തു. ദൃശ്യം സിനിമയെ അനുസ്മരിപ്പിക്കുന്ന വിധമൊരു കൃത്യമാണ് ചെയ്തിരിക്കുന്നത്. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read മീറ്റ് ദ മിനിസ്റ്റര് : കണ്ണൂരില് ഇതുവരെ ലഭിച്ചത് 80 പരാതികള് പട്ടയ മേള 14 ന് : കണ്ണൂര് ജില്ലയില് വിതരണം ചെയ്യുന്നത് 830 പട്ടയം കണ്ണൂരില് ഇന്ന് 1583 പേര്ക്ക് കൂടി കൊവിഡ് 1557 പേര്ക്ക് സമ്ബര്ക്കത്തിലൂടെ ഇരുട്ടി ഡി.വൈ.എസ്.പി. പ്രിന്സ് ഏബ്രഹാമിന്റെ നേതൃത്വത്തിലുള്ള അന്വേഷണ സംഘം അഷിക്കുല് ഇസ്ലാമിന്റെ മൃതദേഹം പുറത്തെടുക്കാനുള്ള നടപടിക്രമങ്ങള് നടന്ന് വരികയാണ്. ഇത്തരത്തിലൊരു അരുംകൊലയിലേക്ക് എത്തിച്ച കാരണമെന്തെന്ന കാര്യത്തില് പൊലിസ് അന്വേഷണം നടത്തിവരികയാണ്. കണ്ണുര്സിറ്റി പൊലിസ് കമ്മിഷണര് ആര്.ഇളങ്കോ സ്ഥലത്തെത്തി അന്വേഷണം നടത്തി